<classify> WAZIRI wa Nishati, Dk Medard Kalemani ameiagiza Bodi ya Wakala wa Uagizaji Mafuta kwa Pamoja PBPA ifi kapo Desemba mwaka huu ianze kuingiza mafuta ya kusafi risha nchi jirani ya Malawi kupitia Bandari ya Mtwara.Pia, ameitaka kuwachukulia hatua kali watakaoficha mafuta ili kutegea upandaji wa bei, vikiwemo vituo vya mafuta akisema ikibidi vifungwe. Alitoa maagizo hayo alipokuwa akizindua bodi mpya ya wakala huo kama hatua ya kuanza kutumia bandari ya Mtwara kuingizia mafuta ya kusafirisha kwenda nchi jirani ili kuongeza pato.Hakikisheni bandari ya Mtwara nayo inaanza kuingiza mafuta ya kusafirishwa nchi jirani za nje ili kuongeza mapato ya serikali. Kwa sasa tunapokea petroli na dizeli pekee, hivyo ni lazima ifikapo Desemba mwaka huu tuanze kupokea na mengine ya kwenda Malawi, Msumbiji na Zambia, nitahitaji kupewa taarifa. Aliagiza bodi hiyo kuhakikisha uwezo wa kuhifadhi mafuta katika bandari ya Mtwara unaongezeka kutoka lita milioni 26 za sasa hadi lita milioni 80 kwa ajili ya mafuta ya mikoa ya Lindi na Mtwara na nchi za jirani.Kuhusu kuficha mafuta, alisema hakuna sababu kusubiri bei ipande ndio waanze kuuza. Tutakayemkamata tutamchukulia hatua kali. Aliagiza ukaguzi ufanywe kuona kama kuna mmiliki wa kituo ameingiza mafuta ya petroli na kuyaficha akisubiri bei ipande, ili achukuliwe hatua. Upatikanaji wa mafuta DK Kalemani alisema upatikanaji wa mafuta unaimarika ikilinganishwa na mwaka 2015. Mwaka 2015, Tanzania ilikuwa inatumia bandari ya Dar es Salaam iliyokuwa inaingiza tani 165,000 za mafuta.Alisema bandari za Mtwara na Tanga zinafanya ongezeko la uingizaji mafuta kufikia tani 90,000. Alisema mahitaji ya nchi ya mafuta kwa siku kwa mwaka 2015 yalikuwa lita milioni 8.8 lakini kutokana na ukuaji wa sekta ya viwanda na nyingine, mahitaji ni lita milioni 9.4 kwa siku. Kuhusu akiba ya mafuta, Dk Kalemani alisema uwezo wa akiba ya mafuta ni mkubwa kutokana na kuingiza lita milioni 265 kwa siku.Uwezo wetu wa kuingiza mafuta kwa siku ni lita milioni 265 wakati mahitaji yetu kwa siku ni lita milioni 9.4, kwa hiyo tuna ziada ya mafuta lita milioni 255.3 kwa siku, hatuna wasiwasi mafuta yanaendelea kuingia, alisema.Kwa upande wa dizeli, alisema tuna ziada ya lita milioni 151.2 yanayotosha kwa siku 32, petroli kuna ziada ya lita milioni 85.3 zinazotosha kwa siku 26, ziada iliyopo kwa mafuta ya ndege ni lita milioni 22.9 zinazotosheleza siku 41, huku ziada ya mafuta ya taa ni lita milioni 5.7 za siku 40. Dk Kalemani alisema hatua ya serikali kupeleka umeme vijijini imefanya mahitaji ya mafuta hayo kupungua kutoka lita 170,000 kwa siku mwaka 2015 hadi lita 145,000 kwa sasa.Kwa upande wa mafuta ya ndege, Dk Kalemani alisema mwaka 2015, matumizi ya mafuta ya ndege yalikuwa lita 560,000 kwa siku lakini sasa mahitaji yanafika lita 780,000 kwa siku na hii imetokana na ongezeko la uwepo wa ndege.  <topic>: KITAIFA 